כמה חודשים לאחר מכן, שון מתגורר במועדון קברט בשם "לה בל דה נוט" השייך להוריהם של ורוניק וג'ולס. סופר בשם לוק גאודין ומושא אהבתה של ורוניק ניגש אל שון ומציג עצמו בתור המנהיג של המחתרת הצרפתית בפריז ומשכנע את שון להצטרף לשורות המחתרת במטרה להרוג קצינים נאציים ולהשמיד כמה שיותר בסיסים ומתקנים השייכים לנאצים. שון במהרה נחשף למנהיגים השונים ולחברים נוספים במחתרת כגון לה קרושט, לגיונר שאיבד את ידו במלחמה וכעת בעל קרס, האב דניס, כומר קתולי, דובל מינגו, שבת זוגו בגדה בו ועזבה אותו עבור קצין נאצי, פליקס וונג, פסיכיאטר קליני ומרגו בונייר, שרוצה לשמר את חפצי התרבות של צרפת (כגון ספרים וחפצי אמנות) לפני שהנאצים ישמידו אותם. במהלך פעולותיו עבור המחתרת, שון בונה לעצמו מוניטין של איש מכובד בקרב אנשי המחתרת, אך הנאצים מבחינים בכך ובמהרה הם מזעיקים מגרמניה את אחד הקצינים הבכירים שלהם, המתגלה להיות דירקר.
שון פוגש את סקיילר בשנית, החושפת בפניו שהיא מרגלת הבריטית העובדת עבור מנהלת המבצעים המיוחדים (SOE) והיא לוקחת את שון אל המפעיל שלה שם הם שולחים אותו למספר עבודות עבורם הכוללות גניבה של תיבה בעלת תוכן לא ידוע מהנאצים. שון נשלח על ידי המחתרת לגייס לשורותיה מדען גרמני בשם דוקטור קסלר ומתברר לשון שמפעל דופלסייג (בו דירקר עבד בעבר) משמש ככיסוי עבור ייצור פצצת אטום אותה קסלר נאלץ לייצר. לאחר שקסלר מחולץ, הוא מסרב לשתף פעולה עם המחתרת עד שבתו מריה תחולץ מידי הנאצים. שון מחלץ את מריה ומחזיר אותה לבסיס המחתרת, אך המקום מותקף על ידי נאצים והמחתרת נאלצת לסגת אל עבר הקטקומבות. במהלך בריחתם, ורוניק נתפסת והולכת להיות מוצאת להורג בקתדרלת נוטרדאם. לוק, שלא רוצה לבזבז כוח אדם בחילוץ של ורוניק, מתנגד לבקשתו של שון לחלץ אותה. שון לאחר מכן מחלץ את ורוניק בעצמו.
לוק מתכנן תוכנית לפיה במהלך מרוץ מכוניות שנתי שהנאצים מארגנים, נהג עם מכונית תופת יפוצץ את המנהיגות הנאצית. לאחר ששון מצליח לנצח במרוץ והורג את רוב הגנרלים הנאצים, דירקר שורד ותופס פיקוד על הנאצים האחרונים שנשארו. הנאצים הורסים את "לה בל דה נוט", הורגים את הוריה של ורוניק ואת ויטורי. שון ממהר חזרה לבסיס המחתרת בקטקומבות שמותקף על ידי הנאצים ומצליח לגרום להם לסגת. במהלך הקרב, חלק מגופו של לוק נמחץ תחת ההריסות ו-ורוניק נאלצת להרוג אותו על מנת שלא ייכלא בחיים בידי הנאצים. למרות מאמצי ההתגוננות של המחתרת, הנאצים מצליחים ללכוד את דוקטור קסלר ואת מריה בשנית.
שון, ורוניק וסקיילר מתאחדים על מנת לפלוש למפעל דופלסייג במטרה להציל את קסלר ואת מריה. לאחר שקסלר ניצל, הוא ושון מפעילים את הפצצה שמשמידה את המפעל בזמן בריחתם. לאחר שהמפעל נהרס והקסלרים שוחררו, שון ו-ורוניק חוזרים לפריז ומבחינים שתושבי העיר החלו להתנגד לנאצים. ורוניק הופכת למנהיגה החדשה של המחתרת. לאחר שורוניק ושון מתנשקים, שון יוצא אחר דירקר ורודף אחריו עד מגדל אייפל, שם הוא רואה את דירקר מוציא להורג את אנשיו שלא הצליחו להתנגד לאזרחי פריז. שון מתעמת עם דירקר בראש מגדל אייפל ולשחקנים יש בחירה האם לירות בדירקר או לחכות שדירקר ייכנע ויקפוץ למוות בעצמו. לאחר שדירקר מת, ורוניק שואלת את שון אם הכל נגמר ושון עונה לה "רק התחלנו".
פיתוח.
המשחק היה "שירת הברבור" של האולפן, כיוון שלאחריו האולפן נסגר לצמיתות.
אומן הקונספט של המשחק, ג'ייסון הלזרו הצהיר שתוכן שלם ואזורים שונים נחתכו ממפת המשחק בשלבי העריכה, כגון אזור הררי עליו קיים מתקן אחסון שמאחסן בתוכו טיל נאצי ענקי בשם "ולהל", מטוס נאצי בשם "XJ-05" שהיה אמור לשמש כקרב בוס וכן מטוס קטן יותר בשם "JX-07" אותו יכלו השחקנים להטיס.
לאחר שהמשחק יצא לאור, שחקנים רבים שבמחשב שלהם מותקן כרטיס מסך מסוג "ATI" לא הצליחו לשחק בכלל. חלק מהחנויות שמכרו את המשחק, ביניהם גם החנות Direct2Drive כתבו אזהרה באתר החנות לפיה המשחק לא יציב על חלק מהמחשבים. פתרון חלקי לבעיה דרש מהשחקנים לכבות את אחד המעבדים שלהם במחשבים עם שתי ליבות, מה אמנם הפעיל את המשחק, אבל בביצועים מאוד נמוכים. עובדי האולפן שעלו על הבעיה שחררו טלאי (פאץ') שתיקן את הבעיה באופן חלקי .
ביקורות.
לפי האתר Metacritic, גרסת המחשב האישי קיבלה ביקורות יחסית אוהדות, בזמן שגרסאות ה-Xbox 360 והפלייסטיישן 3 קיבלו ביקורות מעורבות.
להקת המושב
להקת "המושב" (באנגלית: Moshav Band) היא להקת רוק ישראלית-אמריקאית שמקורה במושב מבוא מודיעים.
הלהקה נוסדה בשנת 1995 על ידי יהודה סולומון ודויד סווירסקי, עברה ללוס אנג'לס בשנת 2000 והוציאה שבעה אלבומי אולפן. לעיתים קרובות הם נחשבים לאחת הקבוצות הראשונות ששילבו מוזיקה יהודית עם מוזיקת רוק, שכן אלמנטים של רוק אלטרנטיבי, פולק, פאנק ורגאיי מופיעים בשיריהם.
היסטוריה.
חברי הלהקה נולדו במושב מבוא מודיעים, כפר מוזיקלי השוכן בגבעות שבין ירושלים לתל אביב. כפר זה, שהוקם על ידי הרב שלמה קרליבך, הוא מקום בו נוצרו שירים יהודיים רבים. חברי להקת המושב היו תחת הדרכה רוחנית של קרליבך כשהם שקועים בעולמו המוזיקלי, והופיעו אתו לא פעם בקונצרטים שלו. מייסד הלהקה יהודה סולומון הוא בנו של בן ציון סולומון, מהחברים המקוריים של להקת ישיבת התפוצות.
על אף שחברי הלהקה נינגו יחד רבות בצעירותם, הלהקה ערכה את ההופעה הרשמית הראשונה שלה במסעדת "מייקס פלייס" בירושלים בשנת 1996, בפני קהל שהורכב בעיקר מסטודנטים אמריקאים הלומדים בחו"ל בישיבות שונות וכן באוניברסיטה העברית.
מאז, הלהקה הופיעה בפסטיבלי מוזיקה והופעות שונות ברחבי העולם. פרויקטים בהם השתתפה הלהקה כוללים את The Wake Up Tour (פרויקט התחדשות יהודית בצפון אמריקה) ומסיבות בלוק ישראליות, שאורגנו כדי להגביר את המודעות לישראל וליהדות. כיום, כשבסיסה בלוס אנג'לס, הלהקה ממשיכה להופיע ברחבי ארצות הברית והעולם. הם ידועים בשל השתתפותם בפסקול של סרטונים רבים של המוסד "נפש בנפש".
הלהקה מרבה לשתף פעולה עם להקת "האחים סלומון", המורכבת משלושת אחיו של יהודה סלומון - נחמן, יוסף וישראל.
ביקורת.
מבקר המוזיקה של האתר "כיכר השבת" נתנאל לייפר העניק ביקורת לכמה מאלבומי הלהקה:
על האלבום "רוקדים בעולם מסוכן", שיצא במאי 2010, העניק לייפר ביקורת חיובית וכתב לייפר העניק לאלבום 6 מתוך 7 כוכבים.
על האלבום "שמש חדשה זורחת", שיצא באוקטובר 2013, העניק לייפר ביקורת חיובית וכתב
על האלבום "שבת 1", שיצא באוקטובר 2014, העניק לייפר ביקורת חיובית וכתב לייפר כתב לסיכום
על האלבום "שבת 2", שיצא במרץ 2018, העניק לייפר ביקורת חיובית וכתב
יתוש בית
תיאטרון מחול ירושלים
תיאטרון מחול ירושלים היא להקת מחול מודרני רפרטוארית. הלהקה הוקמה בשנת 1985 על-ידי הרקדנית והכוריאוגרפית תמרה מיאלניק ששמה לעצמה להעלות יצירות מחול בעלי מסר חינוכי וערכי בזיקה למורשת ויהדות כמו גם לרפרטואר הבינלאומי.
בין היוצרים הידועים שיצרו עבור הלהקה נמנים נועה צוק, פבלו ג'ירולמי, יאיר ורדי, ליאור לב (שאף ניהל את הלהקה בין השנים 2012-2016), אייל דדון, ליאת ויסבורט, עידו בטש, פרנצ'סקה והארפר, נטע פולברמכר, רוברטו סקפאטי ועוד רבים וטובים.
החל משנת 2017 מונה היוצר והרקדן איל נחום למנהלה האמנותי של הלהקה. הוא רקד במספר להקות בולטות בישראל ומחוצה לה ויצר במסגרות שונות.
הלהקה מוכרת כמוסד להפצת אמנות המחול ועומדת בקריטריונים האומנותיים של ועדת סל תרבות ארצי לילדים ולנוער, והשתתפה בפסטיבלים בישראל ומחוצה לה. הלהקה נתמכת על-ידי משרד התרבות והספורט ועיריית ירושלים.
מייק פלוד
מייקל ג'ון פלוּד (באנגלית: Michael John Flood; נולד ב-23 בפברואר 1975) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת נברסקה מאז יולי 2022. טרם היבחרו אל הקונגרס של ארצות הברית היה חבר בית המחוקקים של נברסקה בשנים 2005–2013 ואז שוב בין השנים 2021–2022, ומ-2007 עד 2013 הוסיף לכהן כיושב ראש בית המחוקקים. פלוד חבר המפלגה הרפובליקנית.
ביוגרפיה.
פלוד נולד באומהה שבנברסקה וגדל בעיר נורפוק. ב-1993 סיים את לימודיו בבית הספר התיכון הקתולי בנורפוק. בשנת 1997 השלים לימודי תואר ראשון באוניברסיטת נוטרדאם, וב-2001 קיבל תואר שני במשפטים מאוניברסיטת נברסקה–לינקולן. פלוד עבד בעת היותו תלמיד תיכון בתחנת הרדיו המקומית בנורפוק. באוניברסיטת נוטרדאם הוא פעל והנחה תוכנית בתחנת הרדיו של הקמפוס. בשובו לנברסקה עבד כאיש רדיו בתחנת הקאנטרי KFGE הממוקמת לינקולן, וב-1999 הקים את חברת "Flood Communications". נכון ל-2017, היו בבעלותו שמונה תחנות רדיו ושבע תחנות טלוויזיה ברחבי נברסקה. בשנת 2015 הקים פלוד את רשת הטלוויזיה "News Channel Nebraska", שהורכב מכלל תחנות הרדיו והטלוויזיה שברשותו. היה זה ערוץ החדשות היחיד ששידר 24 שעות ביממה בנברסקה.
בשנת 2004 התמודד פלוד על מושב בבית המחוקקים של נברסקה כנציג מחוז הבחירה ה-19. הוא נבחר אל בית המחוקקים ונכנס לתפקידו ב-5 בינואר 2005. לאחר שמונה שנות כהונה עזב את בית המחוקקים ב-2013 בשל הגבלת כהונה. לאחר פרישתו הכפויה הכריז כי יתמודד על תפקיד מושל נברסקה בבחירות 2014, אך לאחר מכן פרש מהמירוץ בדצמבר 2012 לאחר שאשתו אובחנה כחולה בסרטן השד. באוגוסט 2019 הודיע פלוד ​​כי יתמודד מחדש על תפקידו הישן בבית המחוקקים בבחירות 2020. בבחירות הכלליות רץ ללא התנגדות, והושבע מחדש לתפקיד ב-6 בינואר 2021.